عدالت و قالخینما پارتیسی (آک پارتی) سؤزچوسو عمر چئلیک، هئچ بیر خاریجی دؤولتین هر هانسی بیر اورگانی و یا آچیقلاماسینین، تورکیه‌ده‌کی سئچیم پروسه‌سینین نتیجه‌لرینین مشروعیتینین قایناغی اولمادیغینی دئدی.
عمر چئلیک، پارتیسینین مرکزین‌ده مطبوعات توپلانتیسی گئچیردی.
آمریکا بیرلشمیش دؤولتلری خاریجی ایشلر باخانلیغی سؤزچوسو روبرت پالادینونون، تورکیه‌ده ۳۱ مارس‌دا گئچیریله‌ن بلدیه سئچیم پروسه‌سیله باغلی وئردیگی آچیقلامایا تپکی گؤستره‌ن عمر چئلیک،
"آمریکا دیش ایشلری سؤزچوسونون تورکیه‌ده‌کی سئچیم پروسه‌سیله باغلی وئردیگی آچیقلاما قیناناجاق بیر آچیقلامادیر" دئدی.
چئلیک،
"هئچ بیر خاریجی دؤولتین هر هانسی بیر اورگانی و یا آچیقلاماسی، تورکیه‌ده‌کی سئچیم پروسه‌سینین نتیجه‌لرینین مشروعیتینین قایناغی دئییل" شکلین‌ده دانیشدی.
آک پارتی سؤزچوسو چئلیک، سئچیملر اوچون تورکیه‌یه گلن آوروپا شوراسی یئرلی و بؤلگه‌سل یؤنتیملر کنگره‌سینین نماینده‌لرینه سسله‌نرک،
"سیزلره وئردیگیمیز اریشیم حاقی، معلومات وئرمه مکانیزملری دونیانین هئچ بیر یئرین‌ده بو قدر فعال و بو قدر گوج‌لو بیر شکیل‌ده اورتایا قویولموش دئییل" ایفاده‌لرینی ایشلتدی.
